Knut Kjeldstadli

Knut Kjeldstadli (født 6. juni 1948 i Oslo) er en norsk historiker, professor og politiker (SV).  Hans hovedarbeidsområder er sosialhistorie, arbeiderhistorie, arbeiderbevegelsens historie, migrasjonshistorie og byhistorie. Han har vært medredaktør for større historieverk som Aschehougs Norgeshistorie og Norsk innvandringshistorie. Han har skrevet den mest brukte innføringsboka i historiefaget på universitetsnivå, Fortida er ikke hva den engang var. 

Kjeldstadli har spesialisert seg på perioden norsk historie fra 1900 til 1940. Han forsvarte i 1989 doktorgraden på en avhandling om arbeiderorganisering i Oslo. Kjeldstadli var professor II ved Universitetet i Bergen 1992-96. Han ble i 1996 professor i moderne historie ved Universitetet i Oslo. 

Politisk er Knut Kjeldstadli tilknyttet venstresiden i SV. Han er medlem av SVs etniske likestillingsutvalg. Kjeldstadli er også engasjert i globaliseringsmotstand og i ATTAC. 

Knut er sønn av historiker Sverre Kjeldstadli (1916–61), barnebarn til fagforeningsmann Lars Kjeldstadli (1870–1934), barnebarn til redaktør Daniel Grini på morssiden og barnebarn til politikeren Sigvart Grini.

Kjeldstadlis bok fra 2010, Akademisk kapitalisme er en kritikk av det han mener er markedsstyring og byråkratisering av universitetene.

Bibliografi  

 2014 Innvandringen til Norge: 900-2010, sammen med Grete Brochmann Pax 2014 ISBN 9788253035932
 2010 Kapittel Kollektive bevegelser i Idar Helle, Jardar Sørvoll og Knut Kjeldstadli (red.) Historier om motstand: kollektive bevegelser i det 20. århundret ISBN 978-82-7935-304-1
 2010 Mine fire besteforeldre. En familiefortelling om framveksten av det moderne Norge ISBN 978-82-530-3342-6
 2010 Akademisk kapitalisme ISBN 978-82-8226-017-6
 2008 Sammensatte samfunn. Innvandring og inkludering
 2008 A History of Immigration. The Case of Norway 900-2000 (sammen med Grete Brochmann) engelsk sammenfatning av Norsk innvandringshistorie
 2004 Norsk innvandringshistorie (red.)
 1995 Oslo – spenningenes by – oslohistorie (sammen med Jan Eivind Myhre)
 1994 [http://urn.nb.no/URN:NBN:no-nb_digibok_2008021100078 Et splittet samfunn: 1905-35] bind 10 i Aschehougs Norgeshistorie ISBN 82-03-22023-1   1992 Fortida er ikke hva den en gang var: en innføring i historiefaget 2. utgave 1999 ISBN 82-00-12924-1
 1990 Den delte byen: fra 1900 til 1948 bind 4 i Oslo bys historie ISBN 82-02-09145-4
 1989 Jerntid. Fabrikksystem og arbeidere ved Christiania Spigerverk og Kværner Brug fra om lag 1890 til 1940 Doktorgradsavhandling 
 1978 «Arbeider, bonde, våre hære...» – Arbeiderpartiet og bøndene 1930-1939 1973 Det Norske Arbeiderpartiet: fra folkebevegelse til statsstøtte Vitenskapelige artikler  
 Å evaluere evaluatørene. Om: Norges forskningsråds Evaluering av norsk historiefaglig forskning 2009-1 88:
 Francis Sejersted: Sosialdemokratiets tidsalder. Norge og Sverige i det 20. århundre Historisk tidsskrift 2006 85: 701 
 I hvilken forstand kan vi snakke om sannhet i historie? Historisk tidsskrift 1999 78: 375 
 Verken relativisme eller absolutisme, men et relasjonelt standpunkt Historisk tidsskrift 1993 72: 517-521 
 Struktur, norm og interesse – om historikernes behov for handlingsteori Historisk tidsskrift 1991 70: 50-61 
 Historisk antropologi'' Historisk tidsskrift 1989 68: 50-65

Referanser

Eksterne lenker 
 
 
  Knut Kjeldstadli – profil hos Universitetet i Oslo

Norske historieprofessorer
Norske historikere
Professorer ved Universitetet i Bergen
Professorer ved Universitetet i Oslo
SV-politikere
Medlemmer av Det Norske Videnskaps-Akademi
Vinnere av Brageprisen
Personer fra Oslo